Във връзка с постъпило уведомление с вх. № ОВОС-2354/15.10.2021г. и становище на БД ИБР Пловдив с изх. № ПУ-01-1073(1)/28.10.2021г. за инвестиционно предложение (ИП): „СКЛАДОВА И ТЪРГОВСКА ДЕЙНОСТ И ОБЩЕСТВЕНО ОБСЛУЖВАЩА ДЕЙНОСТ - Изграждане на складове за лекарствени средства и сондажен кладенец с дълбочина до 20 м. в ПИ с идентификатори 78029.64.26, 78029.64.23, 78029.64.18 и 78029.64.25, землище на село ЦАЛАПИЦА, местност КАРАКАШИЦА, община РОДОПИ, възложител „МОМИНА КРЕПОСТ” АД и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда изграждане на складове за лекарствени средства и сондажен кладенец с дълбочина до 20 м. Така заявеното ИП попада в обхвата на т. 2, буква „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон инвестиционното предложение подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в границите на защитена зона от Европейската екологична мрежа „НАТУРА 2000“ – BG0002086 „Оризища-Цалапица“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Родопи и Км. с. Цалапица.

Отговорено от РИОСВ-Пловдив на 08.11.2021г.